[{"text_idx": "#000001", "text": "Dyma flwyddlyfr arbennig sy\u2019n bwrw golwg no\u0302l dros newyddion a chynnyrch cerddorol 2021."}, {"text_idx": "#000002", "text": "Er i\u2019r Selar gyhoeddi \u2018Llyfr Y Selar\u2019 yn 2017 trwy wasg Y Lolfa, dyma\u2019r tro cyntaf i ni gyhoeddi llyfr sy\u2019n canolbwyntio ar un flwyddyn yn unig, a\u2019r gobaith yw y bydd Blwyddlyfr yn cael ei gyhoeddi\u2019n flynyddol o hyn ymlaen."}, {"text_idx": "#000003", "text": "Mae\u2019r syniad o gyhoeddi blwyddlyfr Y Selar wedi bod yn ffrwtian yng nghefn y meddwl ers sawl blwyddyn, ac rydym yn falch iawn i allu gwireddu\u2019r syniad eleni."}, {"text_idx": "#000004", "text": "\u201cRo\u2019n i wrth fy modd gyda phethau fel y blwyddlyfr cylchgrawn pe\u0302l-droed, \u2018Shoot Annual\u2019, pan i\u2019n iau ac yn cael copi\u2019n anrheg gan Sion Corn neu aelod o\u2019r teulu bob blwyddyn\u201d meddai Uwch Olygydd Y Selar, Owain Schiavone."}, {"text_idx": "#000006", "text": "\u201cOnd mae \u2018na ddylanwad Cymreig ar y syniad hefyd, sef blwyddlyfr y cylchgrawn pop Cymraeg \u2018Sgrech\u2019 oedd yn cael ei gyhoeddi am rai blynyddoedd o 1979 ymlaen."}, {"text_idx": "#000007", "text": "\u201cBwriad y llyfr ydy edrych no\u0302l ar yr hyn sydd wedi digwydd dros y flwyddyn. Gyda\u2019r diwydiant yn symud mor gyflym erbyn hyn, a hynny\u2019n bennaf yn ddigidol hefyd, mae\u2019n hawdd iawn anghofio am yr holl newyddion a chynnyrch newydd mewn blwyddyn."}, {"text_idx": "#000010", "text": "Diolch i aelodau Clwb Selar"}, {"text_idx": "#000012", "text": "Nifer cyfyngedig o gopi\u0308au o\u2019r blwyddlyfr fydd yn cael eu hargraffu, a bydd rhain ar gael yn ecsgliwsif i aelodau Clwb Selar ar lefelau \u2018Basydd\u2019, \u2018Gitarydd Blaen\u2019, \u2018Prif Ganwr\u2019 a \u2018Rheolwr\u2019."}, {"text_idx": "#000015", "text": "Cliciwch isod i ymaelodi a\u0302 Chlwb Selar nawr \u2013 bydd unrhyw aelodau newydd Basydd neu uch cyn diwedd mis Rhagfyr yn derbyn copi o\u2019r Blwyddlyfr yn y post!"}]